Cervical cancer wan konsen blong ol health otoriti
Araon 15 woman everi yia oli kasem wan stej blong cervical cancer we Vanuatu hemi nomo save tritim.
Lead dokta blong cervical cancer long Vila Central Hospital, Errollyn Tungu, i talem se, hemi wan sad storian from we ol woman ia, plante oli ol bak bone blong wan family, mo taem oli kasem cancer hemi afektem bigwan famili blong olketa.
Hemi talem se, Vanuatu hemi save mekem tritmen nomo kasem steij wan blong cervical cancer we i involvem surgeri blong karem aot pasket blong pikinini.
“Long level ia hemi kostem ol famili bigfala mane blong karem moa tritmen ova sea mo plante oli neva manej blong ko ova sea ,” Mrs Tungu i talem.
“Feta tritmen hemi requirem ol strong X-rays blong kilim ol pepet blong cancer, mbe oli save faenem nomo long nara kaontri olsem Australia mo New Zealand.
“Mo from hem ia yumi wantem tritem sik ia taem hemi stap long earli stej.”
Dr Errolyn Tungu i talem se naioa Vanuatu i mas enkarejem ol woman blong oli mas kasem mekem ol jek ap earli blong save kasem quik tritmen.
“No mata ol jalens we kaontri hemi kat, mifala i bin travel i ko long ol rurol eria long kaontri las yia mo mekem plante test,” hem i talem.
“Vanuatu hemi depen plante long ol dona partna blong hem blong tekem fowod ol program blong stopem cervical cancer long Vanuatu.”
Naenti percen blong ol keis blong cervical cancer hemi cos tru human papillomavirus we hemi pas long ol man i ko long ol women taem tufala i slip tuketa.
Ol risk fakta we hemi lid i ko long cervical cancer hemi taem wan kel i kat sex long earli age mo spos wan man or woman hemi kat fulap patna.
Ol Pacific kaontri mo Vanuatu i stap wok blong save impruvum tritmen mo stopem cervical cancer long 2030.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn